**Sajtóközlemény**

**Dátum:** 2018. július 19.

Magas minőség, nagyfokú gazdaságosság: „Roto NX“ / Pántoldalak: Az új, konstruktív jellemzők szerelési időt takarítanak meg a gyártók számára / „TiltSafe“: Kevesebb alkatrész, és ugyanakkor RC2 szerinti betörésgátlás / Hosszú élettartam, mint döntő érv a vásárlás mellett az építtetők számára

**Új bukó-nyíló vasalat: Gazdaságosság sorozatgyártásban**

***Leinfelden-Echterdingen - (rp)*** Az ablak- és erkélyajtó gyártásban évek óta nő a költségnyomás. Ezért a Roto-nak, saját állítása szerint, nagyobb felelőssége van az ügyfelek azon érdekeit illetően, hogy összehangolja a vasalatok minősége iránti növekvő igényt a gazdaságos kereskedelemmel. A termékek gyártáshoz és beépítéshez való optimalizálásának szükségessége mellett, ennek az egyszerűsített raktározásra és logisztikára irányuló megoldásokban is tükröződnie kell. Az új „Roto NX” bukó-nyíló vasalatrendszer egy „klasszikus példája” annak, hogyan lehet az összhangot megteremteni – az nyílászárógyártók és -beépítők, valamint a vasalatkereskedők előnyére.

Az átfogó termékválaszték nagyfokú gazdaságosságának bizonyítékául egy sor konstruktív jellemző szolgál. Önmagában az a tény is, hogy a 100 kg-os és 130 kg-os pántoldalak egy maximum 130 kg-os pántoldalban kerültek egyesítésre, azt eredményezte, hogy csökkent a cikkek száma. Továbbá az ollócsapágy, sarokcsapágy és ollóelőlap univerzális jobbos/balos kialakítású. A pozitív következmények közé tartozik a kisebb raktározási hely, valamint a törzsadatok felvitelének ill. karbantartásának lényegesen alacsonyabb költsége. A gyors szerelésről az egységesített furat- és csavarozási kép gondoskodik, ami feleslegessé teszi a kiegészítő csavarozást. Mivel a maximum 130 kg-os pántoldalaknál nincs szárnysarok feletti csavarozás, ebből adódik az automatizálás lehetősége. „Ez szintén időt és költséget takarít meg”, hangsúlyozza a gyártó.

**Nincs szükség egyedi gyártásra**

Mint mondják, a gazdaságosság a „TiltSafe” innovációnál is fontos szerepet játszik. A szárnyak egységesített alkatrészei azt eredményezik, hogy az egyedi gyártás is felesleges válik. Továbbá lehetséges az ablakszárny buktatott állásában az RC 2 szerinti betörésgátlás – az ablak legfeljebb 65 mm-es buktatási mélysége mellett – köszönhetően a bukó szellőztetéshez alkalmazható három egyforma acél biztonsági záródarabnak, amennyiben további biztonsági alkatrészek is beépítésre kerülnek, úgy mint biztonsági zárócsap és zárható kilincs. Nem szabad elfelejteni az ennek eredményeként bekövetkező forgalomnövekedést és az image javulását.

Az ésszerűsített vasalatszerelés nem csak a szerelési költségek csökkenésében mutatkozik meg, hanem az alkatrészek hosszú élettartamában is, magyarázza a Roto. Ha például a stabil rugószerkezet még nagyobb megbízhatósághoz vezet, mint ahogyan a mechanikus erkélyajtócsappantyúnál a két belső spirálrugónak köszönhetően, akkor ez kevesebb reklamációt jelent. „Magán építtetők és ingatlantulajdonosok számára ez döntő vásárlási érv lehet”, konstatálja a vasalat-specialista.

**Képaláírás**

Az új „Roto NX” bukó-nyíló vasalatrendszer a gyártó szerint „klasszikus példa” arra, hogy egyrészt a nagyfokú gazdaságosság a vasalatszerelésnél és logisztikánál, másrészt a tartós termékminőség miként szolgál a vásárlók előnyére. A képen: műanyag ablakokhoz való P pántoldal. Önmagában az a tény is, hogy a 100 kg-os és 130 kg-os pántoldalak egy maximum 130 kg-os pántoldalban kerültek egyesítésre, azt eredményezte, hogy csökkent a cikkek száma.

**Fotó:** Roto **Roto\_NX\_Wirtschaftlichkeit.jpg**

Szabadon sokszorosítható – Másolatot kérünk

**Kiadó:** Roto Frank AG • Wilhelm-Frank-Platz 1 • 70771 Leinfelden-Echterdingen • Tel. +49 711 7598 0 • Fax +49 711 7598 253 • info@roto-frank.com

**Szerkesztőség:** Linnigpublic Agentur für Öffentlichkeitsarbeit GmbH • Büro Koblenz • Fritz-von-Unruh-Straße 1 • 56077 Koblenz • Tel. +49 261 303839 0 • Fax +49 261 303839 1 • koblenz@linnigpublic.de; Büro Hamburg • Flottbeker Drift 4 • 22607 Hamburg • Tel. +49 40 82278216 • hamburg@linnigpublic.de